b'\n_START_ARTICLE_\nNGA\n_START_PARAGRAPH_\nNational Geospatial-Intelligence Agency (NGA) on vuonna 2004 perustettu Yhdysvaltain puolustusministeri\xc3\xb6n alainen tiedustelupalvelu ja kuvatiedusteluaineistoa k\xc3\xa4sittelev\xc3\xa4 virasto.\n_START_SECTION_\nTausta\n_START_PARAGRAPH_\nNGA:n edelt\xc3\xa4ji\xc3\xa4 ovat National Imagery and Mapping Agency (NIMA). ja Defense Mapping Agency (DMA). Ajallisesti et\xc3\xa4isempi\xc3\xa4 edelt\xc3\xa4ji\xc3\xa4 ovat eri aselajien ilmavoimien lentotiedusteluyksik\xc3\xb6t._NEWLINE_NIMA sai kritiikki\xc3\xa4 vuonna 1999, kun se toimitti NATOlle virheelliseksi pommituskohteeksi Kiinan Belgradin-l\xc3\xa4hetyst\xc3\xb6n._NEWLINE_Kes\xc3\xa4ll\xc3\xa4 2010 NGA tilasi yli 7 miljardilla dollarilla kuvamateriaalia yhdysvaltalaisilta DigitalGlobe- ja GeoEye-yhti\xc3\xb6ilt\xc3\xa4 kymmenen vuoden sopimuksen puitteissa. T\xc3\xa4t\xc3\xa4 suurtilausta on perusteltu sill\xc3\xa4, ett\xc3\xa4 Yhdysvaltain hallitus haluaa kuvanhankintayhti\xc3\xb6iden olevan taloudellisesti vahvoja. Subventio tulee t\xc3\xa4ss\xc3\xa4 selke\xc3\xa4sti esille. Esimerkiksi eurooppalainen Astrium pit\xc3\xa4\xc3\xa4 t\xc3\xa4t\xc3\xa4 kilpailunv\xc3\xa4\xc3\xa4rist\xc3\xa4misen\xc3\xa4. GeoEye-yhti\xc3\xb6 myy kuvia muun muassa Googlelle ja Nokialle. Syyskuun lopulla 2010 Valkoinen talo ilmaisi vastustavan kantansa Senaatin ja NGA:n haluille rajoittaa Yhdysvaltain puolustusvoimien satelliittikuvaostojen kilpailutusta, joka asia liittyy yll\xc3\xa4 mainittuihin urakoihin._NEWLINE_Marraskuussa 2010 NGA ilmoitti alkavansa k\xc3\xa4ytt\xc3\xa4\xc3\xa4 tiedustelukuvien k\xc3\xa4sittelyss\xc3\xa4 samoja ohjelmia ja laitteita, joita Apple ja Amazon myyv\xc3\xa4t. T\xc3\xa4m\xc3\xa4 voi viitata tiedustelukuvatiedon laajempaan yhdysvaltalaiseen k\xc3\xa4ytt\xc3\xb6\xc3\xb6n ja toisaalta voi olla pyrkimys pienent\xc3\xa4\xc3\xa4 tiedon jakelun kustannuksia ja mahdollisesti laajentaa tiedon k\xc3\xa4sittelij\xc3\xb6iden rekrytointia. Toteutuessaan hankkeella voi olla merkitt\xc3\xa4v\xc3\xa4 Applea ja Amazonia subventoiva vaikutus, mahdollisesti my\xc3\xb6s niiden nykyist\xc3\xa4 vahvempi linkittyminen Yhdysvaltain tiedusteluun._NEWLINE_Marraskuussa 2010 NGA ilmoitti ostavansa kolmen vuoden ajan GeoEyen vanhan OrbView-2-satelliitin ker\xc3\xa4\xc3\xa4m\xc3\xa4\xc3\xa4n meren v\xc3\xa4ri-dataa.\n_START_SECTION_\nOrganisaatio\n_START_PARAGRAPH_\nNGA:n budjetti- ja henkil\xc3\xb6st\xc3\xb6tietoja ei ole julkistettu.  Sen toimipaikat ovat Virginiassa ja Marylandiss\xc3\xa4._NEWLINE_Organisaation ensimm\xc3\xa4inen johtaja kenraaliluutnantti James R. Clapper aloitti laajamittaisen kuva-aineiston oston yksityisilt\xc3\xa4 yrityksilt\xc3\xa4. Amiraali Robert Murrett johti organisaation h\xc3\xa4nen j\xc3\xa4lkeens. Letitia Longista tuli organisaation johtaja 9. elokuuta 2010.'